Bobby, Karlien se ma ná 23 dae uit hospitaal ontslaan | Maroela Media
Ronel Brink en haar seun, Bobby van Jaarsveld, toe sy nog in die hospitaal was. Sy is onlangs ontslaan. (Foto: Instagram/Bobby van Jaarsveld)
Ronel Brink, ma van die sangers Bobby en Karlien van Jaarsveld, is vandeesweek uit 'n hospitaal in KwaZulu-Natal ontslaan.
Brink het 23 dae lank in die hospitaal om haar lewe teen Covid-19 geveg, waarvan sy 12 dae in die hoësorgeenheid was.
Bobby het Donderdag 'n hartroerende video van 'n snikkende Ronel wat in 'n rolstoel by die hospitaal uitgestoot word op sosiale media gedeel.
Sy drie kinders, Sion, Leben en Armani, het hulle ouma ingewag en toegejuig saam met Bobby se vrou, Annatjie.
Bobby het in sy inskrywing gesê sy ma is "die sterkste vrou wat ek ken". "Ek het altyd geweet sy is sterk. My hart en gebede gaan uit na elkeen wat iemand verloor het in hierdie moeilike tyd. Alle eer aan God."
Brink het Woensdag op Instagram geskryf: "Die pad was rof die afgelope 3-4 weke. God weet alleen. Ek dank my Skepper God vir die grootste geskenk ooit. Die lewe. Hierdie oomblik. Die nou. Die hier. Want dis al wat ons het.
"Dankie, my Here en my God. Ek eer U."
Posted by Bobby Van Jaarsveld on Thursday, August 12, 2021
Wonderlik… Hoop sy sterk mooi aan by die huis. God is goed!
O mighty God.. My God is wonderlik.. Niks is onmoontlik vir my Hemelse Vader nie,glo en vertrou net in Hom❤️
Baie geluk.Bobby hoe kry jy dit reg om in hospitaal te wees dit is teen die C19 regulasies?
Hukom so ophef maak? Baie mense word gesond baie mense sterf en niks word van hulle geplaas nie? Is almal nie ewe belangrik vir ons God nie?